
KLASA: 112-02/26-01/16
URBROJ: 2163-4-8-26-1
Labin, 1. rujna 2026.g.
U sklopu projekta „Ravnomjerna socijalna i obrazovna inkluzija učenika s teškoćama u razvoju IV (RAST IV)“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII.““ temeljem poziva Europskog socijalnog fonda plus (ESF+) u sklopu Operativnog programa Učinkoviti ljudski potencijali 2021.-2027., a sukladno Pravilniku o pomoćnicima u nastavi i stručnim komunikacijskim posrednicima („NN“ br. 85/2024), Zakonu o osobnoj asistenciji („NN“ br. 71/2023) i važećim aktima Centra „Liče Faraguna“ Labin 

CENTAR „LIČE FARAGUNA“ LABIN kao partner u projektu raspisuje

JAVNI POZIV
ZA OBAVLJANJE POSLOVA POMOĆNIKA U NASTAVI ZA UČENIKE S TEŠKOĆAMA U RAZVOJU
Radno mjesto:  POMOĆNIK/CA U NASTAVI 

Broj traženih osoba: 5
Mjesto rada:  Labin

	R.br.
	Naziv škole i sjedište
	Odgojno-obrazovna skupina 2026/2027.
	Traži se uključivanje:
	Broj sati tjedno 

	1.
	Centar „Liče Faraguna“ Labin, Šćiri 3, 52220 Labin
	2. OOS
	pomoćnika u nastavi za dva učenika
	28

	2.


	Centar „Liče Faraguna“ Labin, Šćiri 3, 52220 Labin
	3. OOS
	pomoćnika u nastavi za dva učenika
	30

	3.
	Centar „Liče Faraguna“ Labin, Šćiri 3, 52220 Labin
	4. OOS
	pomoćnika u nastavi za jednog učenika
	30

	4.
	Centar „Liče Faraguna“ Labin Šćiri 3, 52220 Labin
	5. OOS
	pomoćnika u nastavi za jednog učenika
	30

	5.
	Centar „Liče Faraguna“ Labin, Šćiri 3, 52220 Labin
	1. OOS

	pomoćnika u nastavi za jednog učenika
	40


Vrsta ugovora: ugovor o radu na određeno vrijeme za školsku godinu 2026./2027.
Radni odnos se zasniva uz uvjet probnog rada u trajanju od 3 mjeseca sukladno odredbama Temeljnog kolektivnog ugovora za zaposlenike  u javnim službama.
UVJETI:

· pomoćnik u nastavi mora biti punoljetna zdravstveno sposobna osoba;
· pomoćnik u nastavi mora imati najmanje razinu obrazovanja 4.2 HKO-a (minimalno četverogodišnje srednjoškolsko obrazovanje);  

· pomoćnik u nastavi mora imati završen program obrazovanja odraslih (osposobljavanja) za pomoćnika u nastavi u trajanju od 250 sati;

· iznimno, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi ako je do dana stupanja na snagu Zakona o osobnoj asistenciji završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane ovim Zakonom;

· iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju;

· pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju;
· pomoćnik u nastavi ne smije biti osoba protiv koje se vodi kazneni postupak ili je pravomoćno osuđena za neko od kaznenih djela;
· zadovoljavanje posebnih uvjeta propisanih člankom 105. Zakona o odgoju i obrazovanju u osnovnoj i srednjoj školi („NN“ br.: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23).

OPIS POSLOVA:

Cilj potpore pomoćnika u nastavi je izjednačavanje mogućnosti učenika u svrhu osiguravanja njemu primjerenog odgoja i obrazovanja s tendencijom osamostaljivanja i sudjelovanja učenika u školskoj sredini.

Poslovi pomoćnika u nastavi su potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s učiteljima/nastavnicima i stručnim suradnicima te vršnjacima  učenika u razredu, poslovi prema zaduženju ravnatelja ustanove nakon završetka nastavne godine i drugi poslovi sukladno Pravilniku o pomoćnicima u nastavi i stručnim komunikacijskim posrednicima („NN“ br.: 85/2024).

S kandidatom/kandidatkinjom izabranom za pomoćnika u nastavi za učenike s teškoćama u razvoju sklopit će se pisani ugovor o radu na određeno vrijeme za školsku godinu 2026./2027., a kojim će se definirati međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, broj telefona i mobitela, mail adresu) te sve tražene priloge.

Uz vlastoručno potpisanu prijavu, kandidat/kandidatkinja dužni su priložiti sljedeće dokumente u izvorniku ili preslici:
2. dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi), 

3. dokaz o hrvatskom državljanstvu (presliku osobne iskaznice ili domovnice),

4. rodni list,
5. životopis,

6. uvjerenje o nekažnjavanju ne starije od 3 mjeseca,

7. potvrda ili elektronički zapis Hrvatskog zavoda za mirovinsko osiguranje (HZMO) kojim se prikazuje radno-pravni status osiguranika (e-radna knjižica),

8. potvrdu ili certifikat o završenom Programu obrazovanja za stjecanje djelomične kvalifikacije PUN,  u skladu s novim propisima, u trajanju od 250 sati do početka školske godine 2026./27.,
9. dokaz o pravu prednosti pri zapošljavanju, ukoliko ostvaruju takva prava.
Isprave se prilažu u neovjerenoj preslici, a prije sklapanja pisanog ugovora kandidat/kandidatkinja će priložiti izvornik.

Na natječaj se mogu pod jednakim uvjetima javiti osobe oba spola sukladno članku 13. Zakona o ravnopravnosti spolova („NN“ br.: 82/08, 69/17).

Kandidati koji ostvaruju pravo prednosti pri zapošljavanju prema posebnim propisima, dužni su u prijavi na natječaj pozvati se na to pravo, priložiti sve dokaze o ispunjavanju traženih uvjeta i priložiti sve dokaze o priznatom statusu. Navedeni kandidati imaju prednost u odnosu na ostale kandidate pod jednakim uvjetima.

Slijedom navedenoga:

-
kandidat/kinja koji se  pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji („NN“ br.: 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata („NN“ br.: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom („NN“ br.: 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata („NN“ br.: 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („NN“ br.: 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji. 

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: branitelji-popis dokaza za ostvarivanje prava prednosti.
Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („NN“ br.: 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: branitelji-popis dokaza za ostvarivanje prava prednosti.
Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti i rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („NN“ br: 69/22,) te u skladu  Zakona o reguliranim profesijama i priznavanju inozemnih stručnih kvalifikacija („NN“ br.. 82/15, 70/19, 47/20, 123/23), rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka („NN“ br.: 42/18), svi kandidati u predmetnom natječaju podnošenjem prijave daju svoju suglasnost (privolu) Centru „Liče Faraguna“ Labin da u njoj navedene osobne podatke prikuplja i obrađuje u svrhu potrebe provedbe natječaja sukladno propisima koji uređuju zaštitu osobnih podataka, te da ih može objaviti na oglasnim pločama i web stranicama Centra.

Rok za podnošenje prijava je osam dana (8) od dana objave Javnog poziva dana 2. rujna 2026. godine, zaključno s  10. rujna 2026. godine.

Pisane prijave s dokazima o ispunjavanju uvjeta iz Javnog poziva podnose se:

· osobnom dostavom ili poštanskom pošiljkom na adresu Centra: Centar „Liče Faraguna“ Labin, Šćiri 3, 52220, Labin, s naznakom za „Za javni poziv za obavljanje poslova pomoćnika u nastavi“    ili 

· elektroničkom poštom na: ured@centar-licefaraguna-labin.skole.hr

Prijavu je potrebno poslati s  naznakom „Javni poziv za obavljanje poslova pomoćnika u nastavi za učenike s teškoćama u razvoju“.

Potpunom prijavom smatra se ona koja sadrži sve podatke i priloge navedene u Javnom pozivu te koja je vlastoručno potpisana.

Nepravodobne i nepotpune prijave neće biti razmatrane.

Zainteresirani za zaposlenje u više škola dostavljaju sve dokumente u sve škole, a u prijavi trebaju navesti škole po redoslijedu interesa.

Rezultati Javnog poziva biti će objavljeni na web stranici Centra, te se time smatra da su svi kandidati obaviješteni na isti način i u istom roku.

Kandidate koji se pozivaju na pravo prednosti pri zapošljavanju prema posebnim propisima izvješćuje se pisanom preporučenom poštanskom pošiljkom s povratnicom.

Radni odnos s Centrom „Liče Faraguna“ Labin će se zasnivati nakon provedenog selekcijskog postupka koje provodi Centar.

                                                                                                    v.d. ravnatelja Centra:

                                                                                                             Katja Faraguna

